**OPIS PREDMETU ZÁKAZKY**

Názov predmetu zákazky: **„Nebezpečný odpad zo zdravotnej starostlivosti a ostatný odpad“**

Predmetom zákazky je poskytnutie služby: zabezpečenie odberu, prepravy a zneškodňovanie/zhodnocovanie nebezpečného odpadu zo zdravotnej starostlivosti a ostatného odpadu vrátane odpadových obalov z triedeného zberu komunálnych odpadov vrátane súvisiacich služieb pre potreby Fakultnej nemocnice s poliklinikou F.D.Roosevelta Banská Bystrica v súlade s platnou legislatívou v odpadovom hospodárstve.

Predmet zákazky je rozdelený na 2 časti:

**Časť č. 1: Nebezpečný odpad zo zdravotnej starostlivosti**

**Časť č. 2: Ostatný odpad vrátane odpadových obalov z triedeného zberu komunálnych odpadov**

**Časť č. 1: Nebezpečný odpad zo zdravotnej starostlivosti:**

Predmet zákazky je definovaný nasledovne:

Odpad, ktorého pôvodcom je Fakultná nemocnica s poliklinikou F.D.Roosevelta Banská Bystrica je podľa zákona č. 79/2015 Z.z. o odpadoch v znení neskorších predpisov a v zmysle vyhlášky MŽP SR 365/2015 Z.z., ktorou sa ustanovuje Katalóg odpadov, začlenený do kategórie: nebezpečné odpady (N) do skupiny č. 18: „Odpady zo zdravotnej alebo veterinárnej starostlivosti alebo s nimi súvisiaceho výskumu okrem kuchynských a reštauračných odpadov, ktoré nevznikli z priamej zdravotnej starostlivosti“, číslo podskupiny a druhu odpadu: 18 01 03(N), 18 01 08 (N).

Uchádzač zabezpečí pravidelný odber, prepravu a zneškodňovanie/zhodnocovanie nebezpečného odpadu zo zdravotnej starostlivosti, číslo podskupiny a druhu odpadu:

**18 01 03 (N)** **„odpady, ktorých zber a zneškodňovanie podliehajú osobitným požiadavkám z hľadiska prevencie nákazy“**

Predpokladané množstvo odpadu je:

320 000 kg / rok

640 000 kg / zmluvné obdobie, t.j. 24 mesiacov

960 000 kg / zmluvné obdobie, t.j. 36 mesiacov (v prípade uplatnenia opcie na ďalších 12 mesiacov)

**18 01 08 (N)**  **„cytotoxické a cytostatické liečivá“**

Predpokladané množstvo odpadu je:

6 000 kg / rok

12 000 kg / zmluvné obdobie, t.j. 24 mesiacov

18 000 kg / zmluvné obdobie, t.j. 36 mesiacov (v prípade uplatnenia opcie na ďalších 12 mesiacov)

Predpokladané množstvá uvedené v predmete zákazky nie sú záväzné, sú len orientačné, verejný obstarávateľ počas trvania zmluvného vzťahu bude služby predmetu zákazky realizovať podľa jeho aktuálnych a skutočných potrieb a požiadaviek po dobu 24 mesiacov (predpoklad opcie na ďalších 12 mesiacov).

Verejný obstarávateľ si vyhradzuje právo odovzdať nižšie množstvá ako predpokladané. V prípade, že budú realizované nižšie množstvá počas obdobia uvedeného v zmluve, nevzniká uchádzačovi nárok na maximálne plnenie objemu zákazky.

Uchádzač berie na vedomie, že v prípade produkcie väčšieho množstva odpadu ako predpokladá verejný obstarávateľ, či vyčerpania finančného limitu, na ktorý je zmluva uzatvorená, počas platnosti zmluvy, verejný obstarávateľ si z dôvodu ochrany životného prostredia vyhradzuje právo uzavrieť dodatok k zmluve na obdobie procesu verejného obstarávania.

Verejný obstarávateľ požaduje od uchádzača „služby predmetu zákazky“ zabezpečovať v pravidelných intervaloch 1x týždenne. Verejný obstarávateľ si vyhradzuje podmienku, že v nevyhnutných prípadoch bude musieť uchádzač poskytovať služby predmetu zákazky aj 2x týždenne na základe e-mailovej alebo telefonickej požiadavky do 48 hodín.

Uchádzač sa v ponuke a v zmluve musí zaviazať, že dodrží pravidelnosť poskytovania služby predmetu zákazky aj počas prípadnej odstávky alebo podobných nepredvídateľných okolností zo strany uchádzača.

Predmetom zákazky je odber, odvoz a likvidácia odpadu zo zdravotnej starostlivosti v súlade so znením zákona č.79/2015 Z.z. o odpadoch a o zmene a doplnení niektorých zákonov, vyhláškou MŽP SR č. 365/2015 Z. z., ktorou sa ustanovuje Katalóg odpadov, vyhláškou MŽP SR č. 366/2015 o evidenčnej povinnosti a ohlasovacej povinnosti, Nariadenie Komisie EÚ č. 1357/2014 z 18. decembra 2014, ktorým sa nahrádza príloha III k smernici Európskeho parlamentu a Rady 2008/8/ES o odpade a o zrušení určitých smerníc. Preprava nebezpečných odpadov pochádzajúcich zo zdravotnej starostlivosti musí byť vykonávaná v súlade s požiadavkami ustanovenými v platnej legislatíve o cestnej preprave a v súlade s Dohodou ADR (Európska dohoda o medzinárodnej preprave nebezpečných vecí cestnou dopravou).

Uchádzač bude počas celého trvania zmluvy disponovať platnými dokumentmi:

* súhlasy/rozhodnutia príslušných orgánov štátnej správy na prevádzku všetkých zariadení, v ktorých sa bude s odpadom nakladať, resp. v ktorých sa bude odpad zneškodňovať/zhodnocovať,
* potvrdenia o registrácii podľa § 98 Zákona č. 79/2015 Z.z. o odpadoch,
* jednotlivé subdodávateľské zmluvy.

Požiadavky na predmet zákazky a podmienky, ktorým podlieha plnenie zmluvy:

1. V prípade, že uchádzač **nezabezpečuje** zneškodnenie nebezpečných odpadov sám, predloží v ponuke v súlade s platnými zákonnými predpismi v odpadovom hospodárstve:

* Platný doklad príslušného orgánu štátnej správy odpadového hospodárstva vydaného pre subjekt, ktorým osvedčuje nakladanie s nebezpečným odpadom a prepravu nebezpečného odpadu. Preprava nebezpečných odpadov pochádzajúcich zo zdravotnej starostlivosti musí byť vykonávaná v súlade s Dohodou ADR.
* Platnú zmluvu, ktorú má uchádzač uzavretú so subjektom, ktorý prevádzkuje zariadenie na zneškodňovanie nebezpečných odpadov. V prípade, že uchádzač má uzavretý zmluvný vzťah s viacerými takýmito subjektmi, predloží platnú zmluvu s každým z týchto subjektov.
* Platný doklad príslušného orgánu štátnej správy odpadového hospodárstva na súhlas prevádzkového poriadku zariadenia na zneškodňovanie nebezpečných odpadov.

1. V prípade, že uchádzač **zabezpečuje** zneškodnenie nebezpečných odpadov sám, predloží v ponuke v súlade s platnými zákonnými predpismi v odpadovom hospodárstve:

* Platný doklad príslušného orgánu štátnej správy odpadového hospodárstva vydaného pre uchádzača, ktorý mu osvedčuje nakladanie s nebezpečným odpadom a prepravu nebezpečného odpadu. Preprava nebezpečných odpadov pochádzajúcich zo zdravotnej starostlivosti musí byť vykonávaná v súlade s Dohodou ADR.
* Platný doklad príslušného orgánu štátnej správy odpadového hospodárstva vydaného pre uchádzača, ktorý mu osvedčuje prevádzkovanie zariadenia na zneškodňovanie odpadov.
* Platný doklad príslušného orgánu štátnej správy odpadového hospodárstva na súhlas prevádzkového poriadku zariadenia na zneškodňovanie nebezpečných odpadov.

Uchádzač predloží všetky platné povolenia ako originál, alebo ich úradne overené kópie.

Uchádzač sa v ponuke a v zmluve musí zaviazať, že pri nakladaní s odpadmi bude postupovať v súlade s platnými všeobecne záväznými predpismi v odpadovom hospodárstve.

Spôsob nakladania s nebezpečným odpadom:

Verejný obstarávateľ - pôvodca odpadu triedi odpad podľa druhov už na mieste vzniku, zhromažďuje nebezpečné odpady oddelene vo vyhradených priestoroch v súlade s platnými predpismi v odpadovom hospodárstve vo vhodných obaloch (napr. v nepriepustných nádobách na tento účel určených - klinix box, resp. vo vyhovujúcich plastových obaloch - vrecia farebne rozlíšené), ktoré sú zabezpečené proti úniku týchto odpadov do životného prostredia. Zhromažďovanie nebezpečných odpadov u pôvodcu odpadu je len dočasné uloženie týchto odpadov pred ďalším nakladaním s nimi.

Pôvodca odpadu svojimi pracovníkmi zodpovednými za nakladanie s odpadom zabezpečí na vlastné náklady naloženie zhromaždeného nebezpečného odpadu z priestoru určeného na zhromažďovanie nebezpečného odpadu v areáli Fakultnej nemocnice s poliklinikou F.D.Roosevelta Banská Bystrica, Nám. L. Svobodu 1, Banská Bystrica do vozidla resp. kontajnera uchádzača - poskytovateľa služby. Uchádzač - poskytovateľ služby predmetu zákazky zabezpečí odber naloženého nebezpečného odpadu. Momentom naloženia odpadu na dopravný prostriedok resp. do kontajnera a potvrdenia SLNO, za ďalšie nakladanie s týmto odpadom preberá plnú zodpovednosť uchádzač.

Uchádzač je povinný v súlade s platnými zákonnými predpismi v odpadovom hospodárstve zaslať verejnému obstarávateľovi:

-Sprievodný list nebezpečných odpadov vystavený pri preprave nebezpečných odpadov a potvrdený odosielateľom, príjemcom nebezpečných odpadov a dopravcom.

-Doklad o skutočnej hmotnosti zneškodňovaného/zhodnocovaného odpadu.

Uchádzač sa v ponuke a v zmluve musí zaviazať, že po dobu platnosti a trvania zmluvy bude v súlade s platnou legislatívou v odpadovom hospodárstve a preprave nebezpečných odpadov pochádzajúcich zo zdravotnej starostlivosti vykonávanej v súlade s Dohodou ADR (Európska dohoda o medzinárodnej preprave nebezpečných vecí cestnou dopravou), predkladať verejnému obstarávateľovi príslušnú dokumentáciu o nakladaní s nebezpečným odpadom: sprievodný list nebezpečných odpadov, doklad o skutočnej váhe zneškodňovaného nebezpečného odpadu, platné osvedčenia vodičov a označenia vozidiel v súlade s Dohodou ADR. Tieto doklady potvrdené všetkými subjektmi, ktoré sa nakladania s odpadom zúčastňujú, bude uchádzač predkladať spolu s účtovným dokladom - faktúrou verejnému obstarávateľovi. Dohodnutá cena za predmet zákazky bude pevná a konečná, vrátane všetkých nákladov.

Obchodné meno uchádzača: ........................................................................... *(doplní uchádzač)*

Sídlo alebo miesto podnikania uchádzača: .................................................... *(doplní uchádzač)*

IČO uchádzača: .............................................................................................. *(doplní uchádzač)*

V ........................................, dňa ........................

................................................................

meno, priezvisko štatutárneho zástupcu

podpis, pečiatka uchádzača